en  dersom  nogen  af  eder  fattes 
Visdom,    han    bede    derom   til 
^\       Gud,   som   giver  alle  gerne  og 
uden  Bebrejdelse,  saa  skal  den  gives  ham". 

Naade  og  Gerninger 

af  Ældste  Nephi  Jensen. 


»Af  Naade  er  I  frelste  ved  Troen.«  Disse  Ord  har  været 
en  veritabel  Slagmark  i  Aarhundreder.  To  divergerende 
theologiske  Anskuelser  har  taget  Del  i  den  endeløse  Ord- 
strid. 

I  den  ene  Gruppe  er  de  yderliggaaende,  der  hænger  sig  i 

Ceremonier  og  Former  og 
som  tror,  at  punktlig  og 
nøjagtig  Overholdelse  af 
Ordinancerne  vil  frelse, 
selv  om  de  ikke  inspireres 
af  hjerteforvandlende  Tro. 
I  den  anden  Gruppe  findes 
dem,  som  holder  paa,  at  en 
blot  forbigaaende  Trosge- 
stus  -  -  der  ikke  ledsages 
af  nogen  Lydighedshand- 
ling  —  vil  retfærdiggøre 
Mennesket  for  Gud. 

Det  er  indlysende,  at 
begge  disse  yderliggaaende 
Retninger  tager  Fejl.  Cere- 
monielle Handlinger,  der 
ikke  inspireres  af  en  livs- 
kraftig, opløftende  Tro,  er 
værre  end  ubrugelige.  De 
kan  endog  være  profane. 
For  Eksempel,  et  Menne- 
ske, der  er  døbt  ind  til  en 
Kirke  med  den  blotte  Tan- 
ke om  at  opnaa  social  For- 
fremmelse eller  økonomisk 
Fordel  er  lige  saa  slem  som  en  Gudsbespotter.  Det  er  imod 
den  Slags  døde  Gerninger,  at  Paulus  ivrer  mod,  naar  han 
fortæller  Efeserne,  at  Frelse  ikke  bestaar  i  Gerninger.  Ger- 
ninger uden  Tro  er  mere  død  end  Tro  uden  Gerninger. 

Men  de,  der  overdrevet  betoner  den  forbigaaende  Tros- 
handling som  et  frelsende  Princip  gaar  ogsaa  til  uberet- 
tigede Yderligheder.  I  en  nylig  udkommen  Bog  med  Titlen 
»Hvad  er  Frelse?«  forekommer  følgende  Afsnit: 

Hvad  er  den  Tro,  som  frelser?  Det  er  den  simpleste  Ting  i 
Verden.  Tro  gør  intet.  Den  indrømmer  blot,  at  Jesus  frelser  os. 

Det  er  næppe  nødvendigt  at  sige,  at  den  ihærdige,  ener- 


Et    theologisk    Problem. 

Bliver  vi  frelst  ved  Naa- 
de eller  ved  Tro  og  Ger- 
ninger? Et  Eorsøg  paa  at 
løse  et  af  de  besværligste 
theologiske  Problemer  i 
den  kristne  Verden  præ- 
senteres herved  af  en, 
hvis  hele  Indstilling  føl- 
ger Fornuftens,  Logikkens 
og  Skriftfortolkningens 
Kanaler.  I  denne  Artikel 
omtaler  Ældste  Jensen  de 
lilsgnelade,nde  Uoverens- 
stemmelser, der  har  væ- 
ret fremdraget  af  Menne- 
sker med  Hensyn  til  Pau- 
lus' velkendte  Tekst.  Han 
fremhæver  Nødvendighe- 
den af  Naade  og  Nødven- 
digheden af  Tro,  lagt  for 
Dagen  ved  Gerninger  som 
væsentlige  for  Mesterens 
Evangelium. 

giskc,  selvopofrende  og  heroiske  Missionær  Paulus  i  sin 
Tænkemaade  intet  havde  tilfælles  med  den  helt  irrationelle 
Idé,  at  »Tro  gør  intet«. 

Men  at  en  Del  af  Frelsen  er  et  Resultat  af  den  gudgivne 
Kraft  er  en  uangribelig  Sandhed.  At  Kilden  til  al  -Godhed 
er  en  Kraft  ikke.  af  os  selv  er  en  Kendsgerning,  som  store 
og  gode  Mænd  har  anerkendt  paa  en  eller  anden  Maade  i 
enhver  Tidsalder.  Paulus  var  en  af  disse  store  og  gode 
Mænd.  I  sit  Brev  til  Efeserne  bekræfter  han  positivt,  at 
»vi  er  skabte  i  Kristus  Jesus  til  gode  Gerninger«.  Og  Amu- 
lek,  som  giver  os  den  klareste  Forstaaelse  af  Kristi  frel- 
sende Mission,  fortæller  os,  at  Frelseren  »gav  os  Midler, 
saa  at  vi  kunde  have  Tro  til  Omvendelse«. 

Den  sidste  af  disse  Sætninger  indeholder  den  virkelige 
Nøgle  til  det  Problem,  der  er  knyttet  til  Paulus'  Frelses- 
filosofi.  Det  er  ved  Jesus  Kristus,  at  vi  har  Tro.  Tro  er  det 
store  evige  frelsende  Princip.  Tro  »renser«  Hjertet  (Ap. 
Gern.  15:9),  »slukker«  den  ondes  gloende  Pile  (Efes.  6:16) 
og  overvinder  Verden  (I  Johannes  5:4).  Uden  Tro  er  Ordi- 
nancer,  Ceremonier  og  andre  Handlinger  unyttige. 

En  simpel  Historie  vil  hjælpe  os  til  at  forstaa  Paulus' 
Idé  om  Frelse  ved  gudgiven  Kraft.  En  rejsende  i  Sahara 
Ørkenen  blev  fuldstændigt  indhyllet  i  en  blindende  Sand- 
storm. Han  foer  vild.  Han  blev  helt  udmattet  af  den  for- 
maalsløse  Vandring.  Han  faldt  til  Jorden  af  ren  og  skær 
Udmattelse  og  var  lige  ved  at  dø.  En  venlig  rejsende  fandt 
den  døende  Mand.  Han  førte  sin  Feltflaske  med  koldt„ 
frisk  Vand  til  den  døende  Mands  Læber.  En  god  Slurk  af 
det  livgivende  Vand  frelste  den  døende  Mand.  Ved  sin  gen- 
vundne Styrke  kom  han  op  og  gik  hjem. 

Blev  denne  Mand  frelst  ved  sine  egne  Anstrengelser 
aleme?  Næppe.  Væsentligst  blev  han  frelst  ved  den  Mands 
Naade  og  Godhed,  som  gav  ham  det  livgivende  Vand.  Hvad 
det  friske  Vand  var  for  den  døende  Mand  er  Tro  paa  Jesus 
for  Menneskets  Sjæl.  Denne  Tro  opliver  bogstaveligt  den 
sorgbetyngede,  fornyr  Sjælen,  staalsætter  Viljen  og  giver 
os  Liv  og  Kraft  til  at  rejse  os  og  kæmpe  os  fremad  mod 
Hellighedens  evige  Hjem. 

Det  var  ved  Guds  Godhed  og  Naade,  at  Jesus  Kristus 
bragte  Verden  den  Troens  oplivende  Kraft,  der  giver  os 
Styrke  til  at  besejre  vor  Sjæls  Fjender.  Under  sin  jordiske 
Vandring  lærte  han  os  Sandheden  om  Gud;  i  sin  Person 
var  han  selve  Faderens  Lignelse;  i  sine  Lidelser  for  os 
lagde  han  sin  Kærlighed  til  Gud  for  Dagen;  og  ved  sin  Sejr 
over  Graven  aabenbarede  han  for  Verden  Guds  sejrende 
Magt  over  Døden.  Ved  denne  inspirerende  Aabenbaring  gør 
Frelseren  os  absolut  sikker  paa  Guds  Godhed  og  Magt  og 

paa  det  tilkommende  Livs  Virkelighed.  Disse  Forsikringer 
vækker  i  os  den  Tro  og  det  Haab,  som  giver  os  Mod  og 
Kraft  til  at  hæve  os  over  Livets  Ondskab.  Og  derfor  som 
Paulus  siger:  »Vi  er  skabte  i  Kristus  Jesus  "til  gode  Ger- 
ninger«  (Efes.  2:10). 

Det  var  denne  smukke  Idé  om  gudgiven  Kraft  til  at  sejre, 
som  fik  Apostlen  til  at  sige,  at  »Evangeliet  er  en  Guds 
Kraft  til  Frelse«.  Det  er  i  denne  Henseende,  at  Evangeliet 
adskiller  sig  fra  Filosoffernes  smukke  Teorier  om  det  gode 
Liv.  Evangeliet  giver  os  i  Virkeligheden  Kraft  til  at  blive 
gode. 

Men  de  følelsesmæssige  Vækkelsesprædikanter  har  be- 
gaaet  tre  overordentlig  store  Fejl  i  deres  Fortolkning  af 
Paulus'  Filosofi. 

For  det  første  har  de  vendt  op  og  ned  paa  Paulus'  Tekst 
og  faaet  den  til  at  lyde  saaledes:  »Ved  Tro  er  I  frelste  ved 
Naaden.«  Eller  med  andre  Ord,  de  gør  »Naaden«  til  det 
aktive  frelsende  Princip,  hvorimod  Paulus  gør  »Troen«  til 
det  virkelig  frelsende  Princip  og  »Naaden«  til  Troens  Kilde. 
I  Virkeligheden  siger  disse  Evangelister:  »I  det  Øjeblik  du 
siger,  du  tror  Kristus  har  frelst  dig,  frelser  noget,  som 
kaldes  Naade  dig  øjeblikkeligt  og  fuldstændigt.«  Men  Pau- 
lus og  Amulek  siger:  »Ved  Kristi  Naade  har  vi  den  Tro, 
der  frelser,  men  denne  frelsende  Tro  er  ikke  blot  en  for- 
bigaaende  Gestus,  men  et  fortsat  aktivt  Pricip,  som  fører 
til  streng  Lydighed  mod  Guds  Love  og  Ordinancer  og  uop- 
hørlig Retfærdighed.« 

Den  helt  irrationelle  og  ubibelske  Tanke,  at  Frelse  —  Men- 
neskets højeste  Opnaaelse  --  er  øjeblikkelig,  er  den  anden 
af  Fejlene.  Det  er  sandt,  at  ved  Tro  paa  Kristus  er  vi 
»skabte    til    gode    Gerninger«  stemt    for    Retfærdighed. 

Men  det  at  være  stemt  for  Retfærdighed  er  kun  Begyndel- 
sen til  Frelse.  Frelse  er  i  Virkeligheden  evig  Frigørelse, 
Udvikling  og  Fremgang.  Denne  Sjælens  fortsatte  Forher- 
ligelse kræver  evig  Higen,  Kamp,  Lydighed  og  Retfærdig- 
hed. 

Den  overfladiske  Tanke,  at  der  kan  eksistere  virkelig 
frelsende  Tro  uden  Gerninger  er  den  sidste  af  Fejltagel- 
serne med  Hensyn  til  Paulus'  Filosofi.  Selv  den  store 
Luther  blev  grebet  af  denne  Vildfarelse.  Han  og  hans 
Skole  synes  at  holde  paa,  at  frelsende  Tro  blot  bestaar  i 
kraftløst  at  falde  i  Frelserens  Arme  og  sige:  »Jesus  har 
frelst  mig;  derfor  er  jeg  øjeblikkeligt  og  fuldstændigt 
frelst.« 

Denne  groteske  Opfattelse  af  let  Frelse  er  ikke  saa  langt 
fra  vildes  ufærdige  Ideer,  som  tror,  at  Fremsigelsen  af 
nogle    faa    magiske    Ord,    uden    Forbindelse    med    Hjertets 

Renselse,  øjeblikkeligt  vil  opnaa  Guds  Yndest.  Der  kan 
ikke  la^gges  nok  Vægt  paa,  at  Tro,  som  »slet  ikke  gør 
noget«  overhovedet  ikke  er  Tro.  For  Tro  er  i  det  va>sent- 
lige  den  moralske  og  aandelige  Drivkraft  i  Verden. 

Der  er  absolut  ingen  Garanti  i  Paulus'  Lære  —  den  for- 
modede Forfatter  til  Troens  »gør  ikke  noget  Idé«  —  for 
denne  uheldige  Fejltagelse.  I  sit  Brev  til  Romerne  taler 
han  om  Troens  »Retfærdighed«,  og  atter  i  det  samme  Brev 
paamindede  han  Romerne  om  »Troens  Lydighed«.  Til  Ga- 
iaterne skrev  han  om  Troen,  »der  virker  ved  Kærligheden«; 
og  han  opmuntrede  Timotheus  til  at  »kæmpe  Troens  gode 
Strid«.  Det  er  stærke,  sejrrige  Ord.  De  gaar  pænt  Haand  i 
Haand  med  Energiens  og  Handlingens  Aand.  Paulus  selv 
var  et  Menneske  af  heroisk,  uopløselig  Aktivitet.  Med  en 
Iver  og  Nidkærhed,  som  ikke  overgaas  af  nogen  anden 
Missionær,  rejste  han  over  Land  og  Hav  for  at  bringe  til 
den  da  kendte  Verden  det  glade  Budskab  om  stor  Lykke. 
Det  er  en  direkte  Forklejnelse  af  hans  energiske  Indsats 
at  tilskrive  ham  Forfatterskabet  af  »gør  ikke  noget«  Ideen. 

Mormonismens  Fortrin  som  en  frelsende  og  forædlende 
Indflydelse  i  Verden  bestaar  hovedsageligt  af  den  Kends- 
gerning, at  der  ved  selve  Roden  af  den  ligger  den  livgiven- 
de Tro,  der  gjorde  den  primitive  Kristendom  til  saadan  en 
storartet  Retfærdighedsfaktor.  Ved  Kristi  Naade  er  denne 
Tro  blevet  gengivet  til  Verden  i  vor  Tid;  og  det  er  Guds 
sande  Helliges  ophøjede  Arv.   (Pagtens  Bog  1  :21). 

En  Mormonmissionær  spurgte  i  en  Samtale  med  en 
Præst,  om  han  vidste,  hvorfor  Nutidens  kristne  Præster 
havde  saa  lidt  Magt  og  Indflydelse.  Præsten  vidste  det 
ikke  og  tilføjede:  »Men  jeg  vilde  gerne  vide  det.« 

»Præsterne  prøver  paa  at  frelse  Verden  uden  Tro,«  sva- 
rede Missionæren. 

»De  har  Ret,«  svarede  Præsten. 

Og  Missionærens  Konkulusion  er  sand.  Katolicismen  ap- 
pellerer med  dens  gamle  prægtige  Ritual  til  Fantasien. 
Protestantismen,  blottet  for  baade  Ritual  og  Tro,  henven- 
der sig  til  Følelserne.  Mormonismen,  med  dens  trosinspi- 
rerende  nye  Vidner  for  Jesus  Kristus  i  Mormons  Bog, 
Pagtens  Bog  og  Den  kostelige  Perle,  henvender  sig  til  for- 
nuftbegrundet  Tro,  Og  dens  Henstilling  er  vidunderlig  ef- 
fektiv. Den  vækker  virkeligt  i  deres  Hjerter,  som  kan  fatte 
dens  herlige  Læresætninger,  denne  sjælsopløftende  Tro 
paa  Jesus  Kristus  og  hans  fuldkomne  Livsvandel,  som  faar 
dem  til  at  adlyde  ham  og  arbejde  for  ham  med  den  selv- 
opofrende Kærlighed,  som  renser  Hjertet,  forædler  Aan- 
den,    forfiner    Sindet,   herliggør    Karakteren    og   giver    den 

fuldstamdige  Sejr  over  Sjælens  Fjender,  hvad  der  er  deri 
højeste  Opnaaelse  og  fuldkommen  Frelse. 


LØFTET 

af  Blanche   S  eg  o. 

Eleanor  Martin  aahnede  sin  slidte  Pung  og  lagde  de  to 
Tikronesdler  i  et  af  Rummene,  medens  hun  takkede  sin 
Principal  og  forlod  Forretningen.  Det  var  hendes  Gage  for 
de  faa  Dage,  hun  havde  hjulpet  til  i  den  lille  Bys  Køb- 
mandsforretning. 

Medens  hun  langsomt  gik  ned  ad  Gaden,  holdt  hun  Ho- 
vedet højt  med  en  ny  Følelse  af  Selvsikkerhed.  Hvor  var 
det  nu  bedst  at  gøre  sine  Indkøb?  Hun  tænkte  sig  lidt  om. 
Forretningen  paa  venstre  Side  førte  ikke  den  Slags  Sko, 
som  hun  ønskede  sig  til  Tvillingerne;  men  de  havde  mulig- 
vis de  yndige  Halvstrømper  med  den  røde  Stribe,  hun 
havde  drømt  om  at  købe  sammen  med  Skoene. 

Naa,  hun  vilde  prøve  »Werners  Magasin«.  Hun  var  sik- 
ker paa,  at  de  havde  begge  Dele  -  -  da  kom  der  pludselig 
en  Tanke  til  hende,  og  hun  standsede  udenfor  Døren,  svag 
og  skamfuld.  Tienden!  Der  var  de  2  Kroner,  hun  nu  skulde 
betale  af  de  20  Kroner;  saa  var  der  endvidere  de  16  Kro- 
ner af  de  160  Kroner,  som  hendes  Mand  havde  tjent  i  For- 
aaret.  De  havde  hele  Tiden  udsat  Tiendebetalingen,  idet  de 
troede,  at  de  senere  skulde  faa  flere  Penge. 

Tre  Gange  havde  hun  haft  nok  til  at  betale;  men  hver 
Gang  havde  hun  beroliget  Samvittigheden  med  den  Tanke, 
at  Børnene  trængte  saa  meget  til  forskellige  Ting,  at  hun 
vilde  vente. 

Hendes  Mand  havde  ogsaa  været  villig  til  at  vente.  Han 
havde  nu  været  borte  i  et  Par  Uger  for  at  søge  efter  Arbej- 
de. Det  sidste  Brev  hun  havde  faaet  fra  ham,  var  saa  fuldt 
af  Haabløshed  og  Bitterhed,  at  hun  havde  grædt  i  Timevis 
over  det  og  havde  bedt  oprigtigt,  at  han  s-nart  maatte  faa 
noget  at  bestille. 

Der  var  knap  Mel  nok  til  endnu  en  Bagning.  Hvor  vilde 
det  næste  komme  fra?  Hvis  hun  nu  brugte  Pengene,  kunde 
hun  baade  faa  Mel  og  Tingene  til  Tvillingerne. 

Selv  om  den  Tanke  kom  til  hende,  kom  der.  imidlertid 
ogsaa  en  anden.  Med  en  Anklages  Styrke  kom  Ordene  til 
hende: 

»Mon  et  Menneske  tør  bedrage  Gud?  thi  I  bedrage  mig, 

og  dog  sige  I:  hvormed  have  vi  bedraget  dig?  Med  Tienden 
og  Afgiften.« 

Saa  kom  Løftet,  der  fulgte  disse  Ord,  til  hende  -  -  Her- 
rens Løfte  til  dem,  der  betaler  deres  Tiende  og  Ofringer,  at 
han  vil  aabne  Himlens  Sluser  og  udgyde  saadanne  Velsig- 
nelser, at  der  ikke  vil  være  Plads  til  at  modtage  dem. 

Eleanors  Ansigt  lyste  pludseligt  af  en  indre  Glæde.  Hun 
havde  bestemt  sig.  Selv  om  det  vilde  tage  alle  hendes  Penge 
paa  nær  2  Kroner,  vilde  hun  betale  deres  Tiende.  De  2 
Kroner  vilde  være  mere  end  nok  til  Købet  af  Strømperne; 
og  hun  kunde  sikkert  selv  reparere  Børnenes  Sko,  saa  at 
de  kunde  holde  lidt  længere. 

Med  lette  Trin  skyndte  hun  sig  hen  til  Præsident  Had- 
leys  Hjem,  ivrig  efter  at  betale  nu  af  Frygt  for,  at  Fristel- 
sen kunde  blive  for  stor  for  hende  før  den  kommende  Fa- 
stedag. Grenspræsidenten  var  heldigvis  hjemme.  Han 
spurgte  hende  venligt  ud  om  hendes  og  Familiens  Helbred, 
idet  han  senere  tilføjede,  at  han  haabede,  at  Forholdene 
nu  var  bedre.  Eleanor  var  paa  Nippet  til  at  buse  ud  med 
Sandheden;  de  havde  kun  to-tre  Haandfulde  Mel  i  Huset, 
at  Tvillingerne  trængte  til  Tøj,  og  at  hendes  Mand  netop 
nu  vandrede  op  og  ned  ad  Gaderne  i  en  nærliggende  By, 
træt,  sulten  og  uden  Haab. 

Hun  pressede  imidlertid  Læberne  fast  sammen  og  for- 
blev tavs.  De  vilde  prøve  endnu  et  Stykke  Tid  uden  at  bede 
Præsidenten  om  Hjælp. 

Medens  Præsident  Hadley  skrev  Kvitteringen,  bemærke- 
de han:  »Jeg  er  glad  for  at  se,  at  Tienden  gaar  bedre  ind. 
Vor  Gren  har  været  noget  tilbage  med  Tiende  og  Faste- 
offer, og  mange  af  vore  Medlemmer  trænger,  og  det  er 
ofte  vanskeligt  at  yde  den  nødvendige  Hjælp  paa  Grund 
af  dette.  Men  jeg  er  glad  for,  at  dette  Forhold  har  bedret 
sig  betydeligt  i  den  senere  Tid.« 

Atter  følte  Eleanor  en  Bølge  af  Skam  strømme  gennem 
sig.  Hvad  havde  hun  tænkt  paa?  Naturligvis  maatte  hun 
give  de  resterende  2  Kroner  i  Fasteoffer.  Hun  kunde  ikke 
komme  i  Tanke  om,  at  de  havde  betalt  Fasteoffer  een  ene- 
ste Gang  i  Aarets  Løb.  Hurtigt  gav  hun  Præsidenten  Pen- 
gene. »Her  er  vort  Fasteoffer  for  denne  Maaned,  Præsident 
Hadley.  Da  jeg  maaske  ikke  vil  være  til  Stede  ved  næste 
Fastemøde,  maa  jeg  hellere  betale  det  med  det  samme.« 

Efter  at  hun  havde  takket  Broder  Hadley  for  Kvitterin- 
gerne, begav  hun  sig  paa  Vej  hjem,  i  Bevidstheden  om  Bo 
og  Fred,  der  havde  lagt  sig  over  hendes  bekymrede  Sjæl. 
Tvillingerne  maatte  gaa  med  deres  daarlige  Sko,  men  nu 
syntes  det  ikke  at  gøre  saa  meget.  Hun,  Eleanor  Martin, 
havde  gjort  sin  Pligt,  og  det  lidet,  hun  havde  givet,  vilde 

maaske  hjælpe  en  eller  anden  fattig  Familie,  som  trængte 
haardere  end  hun. 

Da  hun  den  Aften  havde  kysset  Børnene  god  Nat  og 
klappet  deres  gule  Krøller,  knælede  hun  ned  ved  Siden  af 
Senge  og  bad  om,  at  de  alle  maatte  blive  i  Stand  til  at  er- 
holde Livets  Nødvendigheder  og  altid  være  trofaste. 

To  Dage  senere  fik  Eleanor  Brev  fra  sin  Mand.  Hvor  for- 
skelligt var  det  ikke  fra  det  foregaaende !  Efter  at  have 
vandret  i  Dagevis  for  at  søge  Arbejde  havde  han  gjort  en 
flink  ung  Mands  Bekendtskab,  som  —  hvad  han  senere  er- 
farede —  var  Chef  for  et  stort  Forretningsfirma  der  i 
Byen.  Da  denne  Mand  havde  hørt  hendes  Ægtefælles  Hi- 
storie, havde  han  skaffet  ham  Arbejde,  som  var  godt  be- 
talt. Dette  var  sket  to  Dage  i  Forvejen;  det  var  netop  den 
Dags  Aften,  da  Eleanor  havde  betalt  sit  Fasteoffer. 

Slutningen  paa  hendes  Mands  Brev  lød  saaledes:  »Nu 
vil  jeg  være  i  Stand  til  at  sende  dig  nogle  Penge  snarest, 
da  min  Chef  vil  give  mig  noget  i  Forskud  paa  Grund  af 
vore  Forhold.  Af  dette  Beløb  vil  jeg  gerne  have,  at  du  be- 
taler vor  Tiende.«  Eleanor  var  glad  for,  at  han  ogsaa  havde 
set  Lyset. 

Idet  hun  knælede  i  Taknemmelighed  og  Ydmyghed,  tak- 
kede hun  ham,  som  aldrig  bryder  sine  Løfter,  for  de  store 
Velsignelser  -  -  baade  aandelige  og  timelige  —  de  havde 
modtaget,  og  som  fyldte  hendes  Hjerte  med  en  stille  Lykke 
og  Glæde. 


Hvorfor  holde  Legemet  rent? 

af  Ældste  Joseph   Fielding   Smith.     - 


Jeg  vilde  gerne  fortælle  jer,  hvorfor  Herren  instruerer 
Medlemmerne  af  denne  Kirke  og  alle  andre  Mennesker, 
om  de  vil  lytte  dertil,  at  holde  Legemet  rent,  fysisk  rent, 
moralsk  rent,  ren  i  enhver  Henseende.  Vi  tror,  at  vi  levede, 
før  vi  kom  her,  d.  v.  s.  i  Aandeverdenen.  I  denne  Aande- 
verden  kundgjordes  Frelsningsplanen,  som  vi  kender  her. 
Vi  belærtes  om,  at  vi  vilde  faa  Privilegiet  at  komme  her 
paa  Jorden  og  faa  et  Legeme,  saa  at  vi'  kunde  iklæde  Aan- 
den  et  Tabernakel  af  Kød  og  Ben.  Og  ved  at  adlyde  Evan- 
geliets Principper  og  vandre  i  Lyset  af  Sandhed  kunde  vi 
komme  gennem  denne  Prøvestand  og  gennem  Opstandel- 
sen, vort  Legeme  vilde  komme  frem  fra  Graven,  idet  Aan- 
den  og  Legemet  atter  blev  forenet  for  aldrig  mere  at  skil- 
les, og  dersom  Legemet  er  rent  ved  at  adlyde  Herrens  Be- 

falinger,  og  hvis  vi  ikke  har  tilsmudset  os,  da  vil  vi  gaa 
tilbage  til  Gud  —  for  at  blive  ham  lig. 

Johannes  siger  i  et  at'  sine  Breve,  idet  han  taler  til  Kir- 
kens Medlemmer:  »I  elskede!  nu  ere  vi  'Guds  Børn,  og  det 
er  endnu  ikke  aabenbaret,  hvad  vi  skulle  vorde.  Vi  vide, 
at,  :naar  det  aabenbares,  da  skulle  vi  vorde  ham  lige;  thi 
vi  skulle  se  ham,  som  han  er.« 

Det  er  de  Sidste  Dages  Helliges  Maal  at  blive  Gud  lig, 
og  for  at  blive  ham  lig  er  det  nødvendigt  for  os  at  vandre 
i  Sandhedens  Lys,  saa  at  vort  Legeme  til  rette  Tid  kan 
blive  helliggjort  og  renset.  Herren  har  sagt,  at  de,  der  er 
helliggjort,  er  af  det  celestiale  Rige,  og  de,  som  ikke  er 
helliggjort,  er  ikke  af  det  celestiale  Rige.  Derfor,  da  disse 
Tabernakler  skal  være  Menneskenes  Aanders  Tabernakler 
for  evigt,  er  det  nødvendigt,  at  vi  holder  vort  Legeme  rent 
og  tilpasse  Tabernaklerne  ikke  blot  til  Menneskets  Aand, 
men  ogsaa  til  Guds  Aand,  som  skulde  bo  hos  dem,  for  disse 
Tabernakler  er  ikke  blot  Tabernakler  for  den  individuelle 
Aand,  men  som  Paulus  tydeligt  har  udpeget  for  os,  skal 
de  være  Tabernakler,  hvori  Gud  selv  gennem  den  Hellig- 
aand  kan  bo,  og  han  kan  ikke  bo  i  urene  Tabernakler. 

Eftersom  disse  Legemer  skal  være  evige,  ved  Opstandel- 
sen, burde  det  være  en  Pligt  for  hvert  Individ,  som  sætter 
Pris  paa  sit  Legeme,  at  holde  det  i  bedst  mulig  Tilstand, 
fri  for  Besmittelse,  et  passende  Sted  for  Herrens  Aand, 
hver  Del,  saa  vidt  som  det  er  fysisk  muligt  for  det  at  være, 
idet  det  udfører  sin  Funktion  paa  rette  Maade. 

Vor  Higen,  vore  Ideer,  vore  Haab  er  paa  mange  Maader 
forskellige  fra  andre  Folks.  Vi  ser  hen  til  Tiden,  der  skal 
komme  —  og  det  er  hvert  eneste  Medlems  Haab,  som  for- 
staar  Evangeliet  —  da  vi  skal  modtage  Guds  Rige  og  kom- 
me ind  i  dets  Fylde  for  at  modtage  alt,  som  Faderen  har. 

Ved  saaledes  at  adlyde  er  der  givet  os  Løfte  om,  at  vi 
skal  overvinde  alle  Ting,  og  alle  Ting,  der  hører  Guds 
Rige  til,  er  vore,  enten  i  Liv  eller  Død,  de  nuværende  eller 
kommende  Ting,  alt  er  vort,  fordi  vi  er  Kristus'  og  Kristus 
er  Guds. 

„Adam  Faldt  For  At  Menneskene 
Maatte  Blive  Til .."..." 

—  Evangeliske  Lærdomme  af  Profeten  Lehi.  __ 


Og  nu,  mine  Sønner,  taler 
jeg  dette  til  eder,  til  eders 
Nytte  og  Lærdom;  thi  der 
er  en  Gud,  og  han  har  skabt 
alle  Ting,  baade  Himlene  og 
Jorden.  ... 

Og  for  at  udføre  hans  evi- 
ge Hensigter  med  Hensyn  til 
Mennesket  var  det  nødven- 
digt, efter  at  han  havde 
skabt  vore  første  Forældre 
samt  Dyrene  paa  Marken  og 
Fuglene  i  Luften,  ja,  alle 
Ting,  som  er  skabt,  at  der 
skulde  være  en  Modsætning 
til  Frugten  af  Livsens  Træ: 
den  ene  sød,  og  den  anden 
bitter. 

Derfor  gav  den  Herre  Gud 
Mennesket  Frihed  til  at 
handle  for  sig  selv.  Men 
Mennesket  kunde  ikke  selv 
handle,  uden  at  det  blev  til- 
skyndet af  det  ene  eller  det 
andet. 

Og  i  Overensstemmelse 
med,  hvad  jeg  har  læst,  og 
hvad  der  staar  skrevet  maa 
jeg,  Lehi,  nødvendigvis  an- 
tage, at  en  Guds  Engel  faldt 
fra  Himlen;  og  han  blev  til 
en  Djævel,  fordi  han  havde 
søgt  det,  som  var  ondt  for 
Gud. 

Og  fordi  han  faldt  fra 
Himlen  og  blev  ulyksalig  for 
evigt,  søgte  han  ogsaa  at 
gøre  den  hele  Menneske- 
slægt ulykkelig.  Og  han, 
den   gamle   Slange,    som   er 


Djævlen  og  Faderen  til  al 
Løgn,  sagde  derfor  til  Eva: 
Tag  af  den  forbudne  Frugt, 
og  I  skulde  ikke  dø,  men  I 
skulde  vorde  ligesom  Gud 
til  at  kende  godt  og  ondt.  ... . 

Og  nu  se,  dersom  Adam 
ikke  havde  overtraadt,  vil- 
de han  ikke  være  faldet, 
men  han  vilde  være  forble- 
vet i  Edens  Have.  Og  alle 
Ting,  som  var  skabt,  maatte 
va^re  forblevet  i  den  samme 
Tilstand,  som  de  var  i,  efter 
de  blev  skabt,  og  de  maatte 
have  været  til  for  evigt  og 
været  uden  Ende. 

Og  de  vilde  ingen  Børn 
have  faaet;  men  vilde  være 
forblevet  i  en  uskyldig  Til- 
stand og  ingen  Glæde  nydt; 
thi  de  kendte  ingen  Sorg  og 
gjorde  intet  godt,  for  de 
kendte  ingen  Synd. 

Men  se,  alt  er  blevet  gjort 
efter  hans  Visdom,  som 
kender  alle  Ting. 

Adam  faldt,  for  at  Men- 
neskene maatte  blive  til;  og 
Menneskene  er  til,  for  at  de 
kunde  nyde  Glæde. 

Og  Messias  kommer  i  Ti- 
dens Fylde,  at  han  maa  gen- 
løse Menneskenes  Børn  fra 
Syndefaldet.  Og  fordi  de  er 
genløst  fra  Syndefaldet  og 
kende  godt  fra  ondt,  er  de 
blevet  fri  for  evigt  til  at 
handle  for  sig  selv  og  ikke 
paavirkes     af     noget     med 

Undtagelse  af  Lovens  Straf  Befalinger,  som  Gud  har  gi- 
paa  den  store,  yderste  Dag  i  vét.  (Mormons  Bog  2.  Nephi 
Overensstemmelse    med     de     2:  14 — 26). 


Den  danske  Missions  Historie. 


(Fortsat) 

To  indfødte  fra  Island,  Thorarinn  Haflidason  Thorason 
og  Gudmund  Gudmundsen  blev  omvendt  til  »Mormonis- 
men« i  København  i  Begyndelsen  af  1851  (Gudmundsen 
blev  døbt  af  Peter  O.  Hansen  15.  Februar  1851).  Det  var 
begge  unge  Mænd,  som  havde  tilbragt  nogein  Tid  i  Dan- 
mark for  at  lære  et  Haandværk.  Thorason  var  Møbelsned- 
ker og  Gudmundsen  Juveler.  Da  disse  unge  Mænd  skulde 
rejse  tilbage  til  Island  i  Løbet  af  Foraaret  1851,  besluttede 
Ældste  Erastus  Snow  sig  til  at  ordinere  dem  til  det  mindre 
Præstedømme,  saa  at  de  havde  Myndighed  til  at  prædike 
Evangeliet  for  deres  Landsmænd.  Derfor  blev  Broder  Tho- 
rason ordineret  til  Præst  af  Broder  Snow  ved  et  Præste- 
dømsmøde,  som  blev  holdt  i  København  10.  Marts  1851, 
og  ved  et  Fastemøde  den  18.  April  1851  blev  Broder  Gud- 
mundsen ordineret  til  Lærer  af  Erastus  Snow.  Snart  efter 
sejlede  disse  to  Brødre  til  Island,  efter  at  Ældste  Snow 
havde  instrueret  dem  om,  hvorledes  de  skulde  paabegynde 
Missionærarbejde  efter  deres  Ankomst.  Følgende  de  In- 
struktioner, de  havde  modtaget,  begyndte  de  straks  efter 
deres  Ankomst  til  Island  at  prædike  Evangeliet  og  bære 
Vidnesbyrd  til  deres  Landsmænd.  Mange  fattede  Tro  paa 
deres  Vidnesbyrd,  og  Broder  Thorason  døbte  en  Mand  og 
hans  Hustru  paa  Westmanøøn.  Den  døbtes  Navn  var  Bene- 
dikt Hanson. 

»Da   de  havde  døbt  disse  to   Personer,«    skriver   Ældste 
John  Thorgeirson,  »blev  det  dém   (Thorason  og  Gudmund- 
son)   forbudt  at  prædike  af  Myndighederne,  hvorfor  deres 
Virksomhed    blev    begrænset    til    Instruktioner    i    private 
Hjem.  Disse  første  Missionærer  paa  Island  blev  dog  ikke 
paa  nogen  Maade  Genstand  for  Vold,  da  intet  er  mere  af- 
skyeligt i  Islænderens  Øjne  end  Lovløshed  i  enhver  Form, 
men  de  blev  simpelthen  udelukket  fra  at  tale  til  offentlige 
Forsamlinger  ved  et  Dekret  af  Betten  i  Overensstemmelse 
ned  Landets  Love.«  En  anden  Grund,  hvorfor  Broder  Tho- 
ason  hørte  op  med  aktivt  Missionærarbejde  —  ifølge  hans 
'ammerats  Udtalelse  —  var,  at  hans  Hustru  forhærdede 
At  Hjerte  mod  Arbejdet  og  brændte  sin  Mands  Bøger. 

I  December  Maaned  samme  Aar  (1851)  druknede  Bro- 
der Thorason,  da  han  var  ude  at  fiske.  Saaledes  var  Bro- 
der Gudmundsen  alene  sammen  med  de  to  døbte,  men  end- 
nu ikke  bekræftede  Medlemmer.  Han  skrev  et  Brev  til  Kø- 
benhavn, hvori  han  rapporterede  sin  Kammerats  Død.  Ham 
skrev  ogsaa,  at  der  var  24  Mennesker  paa  Øen,  som  ønske- 
de at  blive  døbt,  men  da  han  kun  var  Lærer,  havde  han 
ingen  Myndighed  til  at  forrette  denne  Ordinance. 

Da  Ældste  Snow  modtog  disse  Nyheder,  følte  han  sig 
meget  bedrøvet,  fordi  han  da  erindrede,  at  da  han  ordine- 
rede Broder  Gudmundson  til  Lærer,  hviskede  Guds  Aand 
til  ham,  at  han  skulde  ordinere  ham  til  Ældste,  men  han 
gav  ikke  Agt  paa  Inspirationen,  da  den  unge  Mand  syntes 
at  være  saa  livlig,  medens  hans  Kammerat,  Broder  Thora- 
son,  syntes  at  være  alvorligere  og  mere  sat.  Ældste  Snows 
store  Ønske  var  nu  at  finde  en  passende  Ældste,  som  han 
kunde  sende  til  Island.  Broder  Peter  O.  Hansen  var  villig, 
men  da  han  søgte  at  faa  sit  Pas  ordnet  af  Myndighederne 
i  København,  blev  Hensigten  med  hans  Besøg  paa  Island 
opdaget,  og  af  denne  Grund  nægtedes  han  Indrejsetilla- 
delse. Der  gik  næsten  to  Aar,  før  den  tiltrængte  Hjælp 
kunde  sendes  til  Island. 

6.  KAPITEL. 

De  sidste  Sider  af  Mormons  Bog  blev  modtaget  fra  Bog- 
trykkeren den  22.  Maj  1851  og  straks  sendt  til  Bogbinde- 
ren. Ældsterne  Snow  og  Hansen,  der  gennem  Vinteren 
havde  været  meget  travlt  beskæftigede  med  at  oversætte 
og  læse  Korrektur  paa  den  hellige  Bog,  følte  sig  nu  be- 
friet for  en  stor  Byrde.  Bogen  blev  trykt  af  Herr  F.  E.  Bor- 
ding, som  fik  1000  Rigsdaler  for  Trykningen  af  3000  Eks- 
emplarer. 

Ved  et  Raadsmøde  den  21.  Maj  1851  paa  Christianshavn 
gav  Præsdent  Erastus  Snow  Udtryk  for  sin  store  Glæde 
over  Fuldførelsen  af  Mormons  Bog  paa  Dansk,  og  da  Ar- 
bejdet med  Oversættelsen  og  Korrekturlæsningen  havde 
været  fuld  af  Anspamding  for  alle  dem,  der  havde  haft 
med  det  at  gøre  besluttede  han  sig  til  at  foretage  en  Rejse 
til  England  for  at  overvære  Konferencen  i  London,  og  han 
raadede  Broder  Peter  O.  Hansen  til  at  tage  en  Tur  til  det 
sydlige  Jylland.  Lærer  L.  J.  Ipsen  og  Præst  Andreas  Ågren 
blev  kaldet  til  at  paabegynde  Missionærarbejde  paa  Øen 
Bornholm.  Omtrent  paa  samme  Tid  blev  to  svenske  Brød- 
re, Niels  Olson  og  Peter  Beckstrøm,  som  var  blevet  ordi- 
neret til  Præster,  kaldet  til  at  rejse  til  Sverige  og  i  det 
stille  begynde  Missionærarbejde  i  Skaane.  Da  Sverige  ikke 
havde    Religionsfrihed,   blev   de   raadet    til    at    sprede   det 

skrevne  Ord  saa  meget  som  muligt  mellem  deres  Lands- 
mænd og  ved  klog  og  forsigtig  Fremgangsmaade  at  undgaa 
Konflikt  med  det  svenske  Politi.  Ældste  George  P.  Dykes 
forlod  Aalborg  for  at  rejse  til  England  den  23.  Maj  1851. 
Efter  at  have  beskikket  John  E.  Forsgren  til  midlerti- 
digt at  varetage  Missionens  Interesser,  sejlede  Ældste  Era- 
stus  Snow  fra  København  den  24.  Maj  1851  til  England. 
Hovedaarsagen  til  hans  Rejse  til  England  denne  Gang  var 
at  faa  Midler,  der  kunde  sætte  ham  i  Stand  til  at  udsende 
andre  Bøger  og  Traktater,  som  tiltrængtes  i  Den  skandi- 
naviske Mission.  Ligeledes  for  at  faa  en  megt  tiltrængt 
Hvile. 


Nødvendigheden  af  Evangeliets  Gengivelse 

-  af  Ældste  Matthias  F.  Cowley. 


Hvis  Folk  vil  læse  Bibelen  omhyggeligt  og  bedende,  vil 
de  forstaa,  at  de  fordums  Profeter  og  Frelseren  og  hans 
Apostle  forudsagde  Frafaldet  fra  Jesu  Kristi  Kirke  og  et 
Frafald  fra  Frelsningsplanen,  som  den  var  forkyndt  af 
Frelserem.  Hvis  Læserne  vil  sammenligne  Evangeliets  Frug- 
ter som  udvist  af  de  første  Hellige  med  Mangelen  paa  den 
Helligaands  Gaver  og  Kræfter,  som  kan  paavises  ved  den 
saakaldte  kristne  Verdens  Tilstand  i  Dag,  vil  de  blive  over- 
bevist om,  at  saadan  et  Frafald  har  fundet  Sted.  De  vil 
ogsaa  lægge  Mærke  til,  at  en  Gengivelse  ved  Aabenbaring 
fra  Gud  er  givet  som  em  absolut  Nødvendighed  for  at  skæn- 
ke Menneskeheden  den  sande  Frelsningsplan. 

Paulus  talte  med  Visdom  til  Timotheus,  da  han  sagde: 
»Men  vid  dette,  at  i  de  sidste  Dage  skulle  vanskelige  Tider 
indtræde.  Thi  Menneskene  skulle  elske  Vellyst  mere,  end 
de  elske  Gud,  som  have  Gudfrygtigheds  Skin,  men  have 
fornægtet  dens  Kraft.  Og  fra  disse  skal  du  vende  dig  bort!« 
(2.  Tim.  3  :  1—5). 

Vil  der  være  eller  har  der  været  en  Gengivelse  af  Evan- 
geliet? 

Det  nye  Testamente  siger,  at  en  saadan  Tid  vilde  kom- 
me, og  levende  Vidner  i  disse  de  sidste  Dage  udtaler  sig 
om,  at  »Gengivelsen  har  fundet  Sted.  Frelseren  selv  profe- 
terede, at  før  Enden  skulde  komme,  »vilde  dette  Riges 
Evangelium  blive  prædiket  i  hele  Verden  til  et  Vidnesbyrd 
for  alle  Folkeslagene;  og  da  skal  Emden  komme.« 

Peter  fortæller  os,  at  »Himlene  maa  modtage  Herren 
indtil   Tiden   for   alle   Tings   Genoprettelse,   som   Gud   har 

talt  ved  alle  sine  hellige  Profeters  Mund  siden  Verden  be- 
gyndte.« Den  elskede  Apostel  Johannes  fortæller  os,  at 
Evaingeliet  i  de  sidste  Dage  vilde  blive  gengivet  ved  en 
Engels  Medvirken,  idet  Budskabet  var  for  alle  Folkeslag, 
Stammer,  Tungemaal  og  Folk.  (Johs.  Aab.  14:  16 — 7). 

Hvem  i  Verden  har  modtaget  Evangeliet  i  denne  Tid 
ved  en  hellig  Engels  Virksomhed?  Jesu  Kristi  Kirke  af 
Sidste  Dages  Hellige  gør  Krav  paa  netop  at  have  modtaget 
det. 

Lovede  Kristus  og  hans  Apostle  alle  lydige  Troende,  at 
de  skulde  modtage  den  Helligaand  og  vide,  at  Evangeliet 
er  Guds  Kraft  til  Frelse?  Fulgte  Tegnene  de  Troende  og 
lydige  i  Kristi  Dage? 

Vi  kan  besvare  hvert  af  disse  Spørgsmaal  bekræftende. 
Jesu  Kristi  Kirke  af  Sidste  Dages  Hellige  forkynder  de 
samme  Principper  i  Dag  og  ser  Herrens  Haand  i  dens  Af- 
færer. Hundreder  af  Tusinder  bevidner  i  al  Oprigtighed, 
at  Joseph  Smith  var  en  Guds  Profet  og  et  Redskab  i  Her- 
rens Hænder  til  at  gengive  Evangeliet  til  Jorden  i  den  sid- 
ste Husholdnina. 


Til  Amerika. 


Præsident  og  Søster  Richard  R.  Lyman  afrejste  til  Ame- 
rika fra  Southampton  den  12.  August  for  at  føre  Forhand- 
linger med  Kirkens  første  Præsidentskab.  De  vil  ligeledes 
overvære  Generalkonferencen  til  Oktober. 


Efteraarskonferencerne. 


Distriktskonferencerne  vil  blive  afholdt  til  følgende 
Tider: 

Odense   18—19   September. 

Aalborg  23.-25.-26.  September. 

Aarhus  30.  September,  2. — 3.  Oktober. 

Esbjerg   7.— 9.— 10.  Okotber. 

København      14.— 16.— 17.  Oktober. 

Søndag  Morgen  vil  Den  kvindelige  Hjælpeforening  og 
Ungdomsforeningerne  hver  optage  30  Minutter  af  Mødet. 
Søster  Garff  vil  i  Aar  overvære  Konferencerne. 

Fra  Missionsmarken. 


^Bryllup  i  fKøbenhavn. 

Lørdag  den  6.  August  1938  blev  Søster  May  Rebecca  Rasmus- 
sen viet  til  Broder  JørgenW.  Schmidt  paa  Københavns  Raadhus, 
Dagen  efter,  Søndag  den  7.  August,  fik  Parret  den  kirkelige 
Velsignelse  af  Distriktspræsident  Leland  Clive  Hansen.  Kir- 
ken var  smukt  pyntet,  og  alle  de  tilstedeværende  følte  sig  gre- 
bet af  Øjeblikkets  Højtidelighed,  da  det  unge,  smukke  Par  van- 
drede ud  af  Salen  til  Tonerne  af  Bryllupsmarchen.  Vi  ønsker 
dem  en  lys  og  lykkelig  Fremtid. 

bryllup  i  Ssbjerg. 

Lørdag  den  23.  Juli  1938  fandt  en  glædelig  Højtidelighed 
Sted  i  Esbjerg,  idet  Søster  Anna  Nicolaysen  og  Broder  Johan- 
nes Sørensen  indtraadte  i  det  hellige  Ægteskab.  Umiddelbart 
efter  den  borgerlige  Vielse  kørte  det  unge  Par  ud  til  den  ismukt 
pyntede  Kirke,  hvor  Søskende  og  Venner  ventede  dem.  Der  blev 
udført  et  smukt  Program,  og  Distrikspræsident  Royce  Hansen 
bekræftede  den  borgerlige  Vielse.  Søskende  og  Venner  i  Esbjerg 
nedbeder  Herrens  Velsignelse  over  det  unge  Par. 

Mandag  den  1.  August  gav  Broder  og  Søster  Jons.  Sørensen 
en  Fest  som  Tak  for  Søskende  og  Venners  Opmærksomhed  ved 
deres  Bryllup.  Festen  forløb  udmærket.  Vi  takker  Ægteparret 
for  den  dejlige  Atfen. 

SLAGELSE:  Søster  Alma  Fischer,  Slagelse,  fyldte  den  19.  Au- 
gust 72  Aar.  Søster  Fischer  har  i  mange  Aar  været  et  trofast 
Medlem  af  Kirken.  Vi  nedbeder  Herrens  Velsignelse  over  hende 
med  Haabet  om  en  lys  og  fredfyldt  Livsaften. 

ESBJERG:  Ungdomsforeningerne  i  Esbjerg  afholdt  Konference 
Søndag  den  3.  Juli.  Præsidenten  for  U.M.F,.  Broder  Ejner  Niel- 
sen havde  forfattet  tre  nye  Ungdomssange,  som  blev  benyttet  i 
Dagens  Anledning.  Der  aflagdes  Beretninger  fra  de  forskellige 
Afdelinger  i  Ungdomsarbejdet.  »Ungdommens  Dag  i  Esbjerg« 
var  en  Sukces. 

fflfløsning. 

Ældsterne  Olaf  Runchel  og  Ver  Don  Carpenter  er  blevet  hæ- 
derligt afløst  fra  deres  Arbejde  i  Den  danske  Mission  med  Til- 
ladelse til  at  rejse  hjem. 

De  har  begge  udført  et  godt  Arbejde  for  Herrens  Sag.  Vi 
takker  dem  og  ønsker  dem  Held  og  Lykke  i  Fremtiden. 


